 प्रधानमंत्री नै जम्मू-कश्मीर गी देश दी इक माडल रिआसत बनाने दी अपनी इच्छेआ जाहर करदे होई रिआसती दा मुक्खमंत्री बनने परैंत उंदे कन्नै पैह्‌ल्ली बारी मलाटी करा करदे उमर अब्दुल्ला गी भरोसा दोआया जे रिआसती च तरक्की दे बाद्धे लेई केंद्र रिआसती गी हर लोड़चदी मदाद मुहैया करोआग।  इक आदर्श रिआसत गी लेईऐ उंदे नजरिए दे बारे च उनें खोलिऐ किश नेईं दस्सेआ।  प्रधानमंत्री गी इस गल्ला गी नेई भुल्लना लोड़चदा जे अपनी बक्खरी छवि दी बजाह कन्नै जम्मू कश्मीर पैहल्ले थमां गै देश च इक बक्ख पंछान हासल करी चुके दा ऐ।  ओह् बक्खरी गल्ल ऐ जे ब’रे 1947 दे अक्तूबर म्हीने च रिआसती दा भारत च विलय होने दे मौके उप्पर इस्सी भारतीय नेताएं पासेआ इक खास दर्जा दित्ता गेआ हा ते तदुं थमां लेईऐ अज्जै तक्कर इस रिआसती दे लोकें कन्नै जेहड़े वादे कीत्ते गे हे उनेंगी पूरा नेईं कीत्ता गेआ।  उस बेल्ले दे तानाशाह शासकें पासेआ विलय दे कागदें उप्पर दस्तखत करदे बेल्लै लोकें कन्नै जेहड़े वादे कीते गे हे उनेंगी पूरा करने च नमीं दिल्ली नां छड़ी नाकाम साबत होई बलके रिआसतें साहीं गै असल च जम्मू-कश्मीर गी बी भारतीय रिआसतें साही गै असल च जम्मू-कश्मीर गी बी भारतीय रिआसतें साहीं गै असल च जम्मू-कश्मीर गी बी भारतीय लोकतंत्र दे राहें थमां गै वंचित न।  रिआसती विधानसभा चुनाएं च जम्मू-कश्मीर दी जनता कन्नै धोखा ते होआ गै एहदे कन्नै-कन्नै उनेंगी अपनी सरकार चुनने दा बी इक हासल नेईं होआ।  रिआसती उप्पर नमीं दिल्ली पासेआ अपने अधीन मुक्खमंत्रिएं ते अपने पासेआ नियंत्रित सरकारें राहें सदिधे तौर उप्पर शासन कीता जा करदा ऐ।  रिआसत इक ऐसा ‘रोबोट’ बनी गेदी ऐ जेहदे ‘रिमोट कंट्रोल’ दा संचालन नमीं दिल्ली बैठे दे शासकें दे हत्थे च ऐ।  जम्मू-कश्मीर दे "आदर्श" रूप अंदाज दा अंदाजा इस सच्चाई थमां लाया जाई सकदा ऐ जे इक संचलित चुनाईं प्रक्रिया राहें इत्थे चुनी गेदिएं सरकारें गी बुरी चाल्ली कन्नै ट्हाई दित्ता जंदा ऐ ते इत्थे दे मुक्खमंत्री (जां फ्ही प्रधानमंत्री) गी नां छड़ा बाहरे दा रस्ता दस्सी दित्ता जंदा ऐ बलके जेल च बंद करी दित्ता जंदा ऐ। 